תקנון פעילות\_"TADIRAN CONTROLLING THE WEATHER "

1. כללי
	1. עורכת הפעילות הינה תדיראן מוצרי צריכה וטכנולוגיה בע"מ (ח.פ. 520036302) מרח' רבניצקי 9 פתח תקווה (להלן: "תדיראן" ו/או "החברה").
	2. ההשתתפות בפעילות המפורט בתקנון זה (להלן: "הפעילות") כפופה לתנאי תקנון זה.
	3. תקנון זה נכתב בלשון זכר לשם הנוחות בלבד והוא מופנה לנשים ולגברים כאחד.
	4. הנספחים לתקנון זה מהווים חלק בלתי נפרד הימנו.
	5. כותרות הסעיפים הנן לשם הנוחות בלבד ולא ישמשו לפרשנותו של תקנון זה.
2. הגדרות

|  |  |
| --- | --- |
| "משתתף אשר זכאי להשתתף בפעילות" | אדם פרטי אשר יש לו חשבון פייסבוק ואשר עמד בתנאים המפורטים בתקנון זה. השתתפות אסורה על עובדי תדיראן ובני משפחותיהם. בעצם השתתפות פעילה המשתתף מאשר את תנאי תקנון זה.  |
| "מהות הפעילות" | במסגרת הפעילות ברשת החברתית, משתתף אשר זכאי להשתתף בפעילות יקבל ההזדמנות לקבל זוג כרטיסים לסרט במתנה וללא כל עלות (להלן: "ההטבה"). על מנת לקבל את ההטבה האמורה, על המשתתף לבצע את הפעולות הבאות ("פעולות ההשתתפות") במהלך תקופת הפעילות ובמהלכה בלבד:1. להיכנס לעמוד הפייסבוק של תדיראן המופיע בקישור הנ"ל <https://www.facebook.com/Tadiran/>.
2. להעלות סרטון יצירתי ומקורי ולומר במסגרת הסרטון את המשפט "TADIRAN CONTROLLING THE WEATHER""
3. להעלות את הסרטון לעמוד הפייסבוק בקישור הנ"ל <https://www.facebook.com/Tadiran/>
 |
| "חמשת המשתתפים אשר מועמדים לקבלת ההטבה"  | חמשת המשתתפים אשר יעלו את הסרטונים היצירתיים והמקוריים ביותר יהיו מועמדים לקבל הטבה אחת בלבד, כהגדרתה בתקנון זה.  |
| "ההטבה" | זוג כרטיסים לסרט "המטרה: שומר ראש" ניתן למימוש בכל ימות השבוע בכל מתחמי סינמה סיטי, בכפוף לשעות הפעילות של מתחמי סינמה סיטי  |
| "ספקית ההטבה" | סינמה סיטי |

1. פרשנות
	1. בכל מקרה של סתירה ו/או אי התאמה כלשהיא בגין הוראות תקנון זה לפרסומים אחרים כלשהם בדבר הפעילות, תגברנה הוראות תקנון זה לכל דבר ועניין.
	2. החלוקה לסעיפים וכותרות סעיפים הינה לשם נוחיות בלבד ולא תשמש לצרכי פרשנות.
	3. השימוש בתקנון זה בלשון זכר הינו לצורכי נוחיות בלבד והתקנון מתייחס גם לנקבה.
2. תקופת הפעילות
	1. הפעילות תמשך מיום 05/09/19 עד ליום 09/09/19(כולל) ("תקופת הפעילות").
	2. החברה שומרת לעצמה את הזכות ותהא רשאית להפסיק ו/או להאריך את תקופת הפעילות בכל עת וכן לשנות את פרטי הפעילות ו/או את תנאי תקנון זה, על פי שיקול דעתה הבלעדי, ולא תהיה למי מהמשתתפים כל טענה ו/או תביעה כלפי תדיראן בעניין זה. הודעה מוקדמת בדבר האמור תהא בכתב ותפורסם באתר האינטרנט של החברה.
3. כללי הפעילות
	1. משתתף אשר זכאי להשתתף בפעילות ואשר יבצע את פעולות ההשתתפות, כהגדרתן בתקנון זה, במהלך תקופת הפעילות ובמהלכה בלבד, יהיה מועמד לקבלת ההטבה.
	2. יובהר כי משתתף לא יהיה זכאי לקבלת ההטבה בדיעבד. בנוסף, יובהר כי הודעות ותשובות אשר ישלחו כהודעת פרטית לעמוד הפייסבוק של החברה לא ישתתפו בפעילות.
	3. אין הגבלה למספר התגובות אשר משתתף רשאי לפרסם במסגרת הפעילות ואולם מובהר כי משתתף יהיה זכאי לקבלת הטבה אחת בלבד, וזאת ללא תלות בכמות הסרטונים אותם פרסם.
	4. מובהר בזאת כי בחירת המשתתפים אשר מועמדים לקבלת ההטבה, נתונה לשיקולה הבלעדי של החברה ותהיה סופית ובלתי ניתנת לערעור או להשגה ולמשתתף לא תהיה כל טענה בקשר לכך.
4. מימוש ההטבה
	1. בתוך 3 ימים מתום תקופת הפעילות, תודיע החברה על חמשת המשתתפים אשר מועמדים לקבלת ההטבה באתר הפייסבוק כמפורט בלינק <https://www.facebook.com/Tadiran/> וכן תשלח למשתתפים הודעה פרטית באתר הפייסבוק (להלן: "הודעת הזכייה"). מובהר כי החברה לא תשאיר למשתתף הודעה בדבר זכייתו בדרך אחרת, למעט הדרך שפורטה לעיל.
	2. על משתתף אשר קיבל הודעת הזכייה להשיב לחברה, באמצעות הודעה פרטית באתר הפייסבוק, תוך ציון הפרטים הנדרשים, כגון שם, שם משפחה, טלפון סלולרי, כתובת, ת"ז ומייל, בתוך 3 ימי עסקים (להלן: "מועד למימוש ההטבה").
	3. יובהר כי פנית משתתף אשר תתקבל לאחר מועד המימוש האחרון לא תכובד ולמשתתף לא תהיה כל טענה /או תביעה כלפי החברה בגין כך. החברה שומרת לעצמה את הזכות להאריך את מועד המימוש האחרון בהתאם לשיקול דעתה הבלעדי.
	4. מובהר בזאת כי במקרה בו לא תתקבל פניית המשתתף במהלך תקופת המועד למימוש ההטבה, תעבור מועמדותו לקבלת ההטבה למשתתף הבא אשר זכאי להשתתף בפעילת ואשר נבחר על ידי החברה ("המשתתף החליפי") והמשתתף לא יהיה זכאי לכל הטבה ו/או לא יוכל לבוא בטענה ו/או בדרישה ו/או בתביעה כלפי תדיראן בעניין.
	5. הוראות תקנון זה יחולו גם על הזוכה/ים החליפיים.
	6. יובהר כי החברה לא תהיה אחראית בכל צורה שהיא לכל טעות ו/או תקלה בגינה לא מימש המשתתף את זכאותו לקבלת ההטבה וכי השתתפות בפעילות ומימוש ההטבה הינן באחריותו הבלעדית של המשתתף.
	7. תוקף המימוש ההטבה – 12 חודשים מיום מתן ההטבה.
5. הוראות כלליות
	1. החברה רשאית למחוק או לערוך כל תוכן שייכתב/יועלה ע"י המשתתף לעמוד הפייסבוק לרבות תמונה פוגענית או המכילה אלמנטים בוטים, פרסום, תוכן ספאם או כל תוכן אחר שאינו מכבד את הפעילות.
	2. מובהר בזאת כי ההטבה הינה אישית למשתתפים אשר זכאים לקבלתה ולא ניתן יהיה להחליף ו/או להמיר את ההטבה בהטבה אחרת ו/או במזומן ו/או בכל אופן אחר ו/או לקבל זיכוי מתדיראן ולמשתתף לא תהיה כל טענה ו/או תביעה כלפי תדיראן בגין כך.
	3. עוד יובהר כי החברה רשאית, מכל סיבה שתיראה לה סבירה, לבטל את הפעילות, לשנות את ההטבות המשתתפות בפעילות ו/או את תקופת הפעילות ו/או לנקוט בכל פעולה אחרת כפי שתמצא לנכון.
	4. יובהר כי במידה ומסיבה כלשהיא (לרבות כשלים טכניים ואחרים אשר אינם בשליטת המשתתף) לא יקלטו פרטי המשתתפים הזכאים לקבלת ההטבה ו/או בשל תקלה טכנית תכריז החברה על משתתפים שגויים אשר זכאים לקבלת ההטבה, כי אז לחברה אין ולא תהא כל אחריות ו/או חובה כלפי המשתתפים הזכאים לקבלת ההטבה ולא תעמוד להם כל טענה כלפי החברה בקשר עם הפעילות.
	5. המשתתפים מודעים לכך, כי על אף כל האמצעים המושקעים במערכות השונות, מערכות התקשורת המחשוב והרישום הינן מערכות מורכבות אשר אינן חסינות מטעות ו/או תקלה, לרבות תקלות הנובעות מטעויות אנוש. מבלי לגרוע מכלליות האמור לעיל, תתכנה תקלות טכניות אשר עשויות למנוע, בין השאר קליטת פרטים במערכות הרלוונטיות ו/או שיבוש תוצאה או מועד השתתפות.
	6. למשתתפים לא תהא טענה ו/או זכות כלשהיא לפעולות בהן תנקוט החברה עקב תקלה ו/או טעות כאמור לעיל ו/או בקשר לכל נזק ישיר ו/או עקיף, לרבות הוצאות ישירות ו/או עקיפות שייגרמו להם עקב הפעולות כאמור. המשתתפים מוותרים בזאת מראש על כל טענה ו/או דרישה ו/או תביעה כלפי תדיראן בהתרחש מקרה כאמור.
	7. תנאי יסודי להשתתפות בפעילות ולמועמדות לקבלת ההטבה הוא כי המשתתף בפעילות מאשר לחברה להשתמש בתכנים שהעלה (לרבות תוצריהם) ובפרטי המשתתף, לצורכי פרסומם בכל אמצעי תקשורת, לרבות לצרכי פרסום ו/או קידום הפעילות ו/או לכל צורך שהוא, במהלך תקופת הפעילות ולאחר תום מועד המימוש האחרון.
	8. המשתתף מוותר באופן מלא ומוחלט על כל זכות, לרבות זכויות יוצרים ו/או על הזכות המוסרית לתקופת שימוש שהיא בלתי מוגבלת בתכנים שהעלה ומסכים במפורש כי מלוא הזכויות יהיו שייכות לחברה.
	9. חל איסור מוחלט על המשתתפים להעלות לעמוד הפייסבוק פרסום מכל סוג שהוא אשר מפר כל דין ו/או הסכם ו/או שפרסומו מהווה הפרה של זכויות יוצרים או קניין רוחני. כמו כן המשתתפים מתחייב שלא להעלות לעמוד הפייסבוק תכנים אשר אינם עונים לכללי הפעילות ושהינם בעלי תוכן פוגעני, גזעני, בלתי חוקי, בלתי הולם ו/או שיש בו משום לשון הרע ו/או פגיעה בצנעת הפרט. המשתתפים פוטרים את החברה ו/או מי מטעמה מאחריות בגין הפרת סעיף זה והם מתחייבים לשפות את החברה מיד עם דרישתה הראשונה בגין כל נזק שיגרם לה כתוצאה מהפרת סעיף זה ובכלל הוראות התקנון.
	10. החברה שומרת לעצמה את הזכות לעכב ו/או לבטל את מסירת ההטבה, מכל סיבה, אשר יש בה על פי דין לעכב או לבטל את מסירת ההטבה ואף שלא לאשר השתתפות ו/או לבטל השתתפותו של משתתף לרבות מי שלא עומד בתנאים המפורטים לעיל.
	11. יובהר כי החברה איננה אחראית למימוש ההטבה וכן איננה נושאת בכל אחריות לגבי טיב ההטבה ו/או לכל תקלה ו/או שיבוש עם השימוש בהטבה ו/או ולכל נזק (לרבות נזק גוף ו/או רכוש) ו/או הפסד ו/או אבדן ו/או הוצאה, ישירים ו/או עקיפים, שייגרמו למשתתף ו/או מי מטעמו ו/או לכל צד ג' עקב ו/או בקשר עם השתתפותו במבצע ו/או בקשר עם ההטבה. יובהר, כי האחריות עבור ההטבה, תנתן על ידי ספקית ההטבה.
	12. למען הסק ספק, החברה איננה אחראית לתקלות ו/או טעויות אצל ספקית ההטבה אשר יגרמו מכל סיבה שהיא, בין היתר ומבלי לפגוע בכלליות האמור לעיל, מחמת כוח עליון ו/או מחמת אירועים שאינם תלויים בחברה, ואלו לא יחשבו כהפרה של תקנון זה ולא יזכו את המשתתף בכל סעד ו/או זכות, למעט כאמור במפורש בתקנון זה.
6. שונות
	1. בהשתתפותו בפעילות מאשר ומצהיר המשתתף כי קרא את התקנון וכי הינו מקבל את האמור בו ואת כל תנאיו. ניתן לעיין בתקנון זה (כולל כל נספחיו), ללא תשלום בהודעה מראש, במשרדי תדיראן, רח' רבניצקי 9, פתח תקווה.
	2. במקרה של סתירה ו/או אי התאמה כל שהיא בין הוראות תקנון זה לבין פרסומים אחרים כלשהם בכל אמצעי המדיה, תגברנה הוראות תקנון זה לכל דבר ועניין.
	3. הדין החל על תקנון זה וכל הנובע ממנו הוא הדין הישראלי בלבד. סמכות השיפוט הייחודית נתונה לבית המשפט המוסמכים במחוז תל אביב ובמחוז מרכז בלבד.

 תדיראן מאחלת למשתתפים בהצלחה.